**Ministru kabineta noteikumu projekta “Grozījumi Ministru kabineta 2009. gada 4. augusta noteikumos Nr. 866 „Stratēģiskas nozīmes preču kontroles komitejas nolikums”** **” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Stratēģiskas nozīmes preču kontroles komitejas (turpmāk arī – Komiteja) atbildība ir stratēģiskas nozīmes jeb divējāda lietojuma preču tirdzniecības kontrole. Stratēģiskas nozīmes preces ir militārās preces, tai skaitā ieroči un sprāgstvielas, un divējāda (civila un militāra) lietojuma preces, piemēram, iekārtas, materiāli, ķīmiskas vielas, programmatūras, tehnoloģijas un pakalpojumi. Divējāda lietojuma preču tirdzniecība tiek kontrolēta, jo tās potenciāli var tikt izmantotas nekontrolētai militāro tehnoloģiju vai ieroču izgatavošanai.Finanšu un kapitāla tirgus komisija (turpmāk – FKTK) ir kompetentā institūcija komercbanku uzraudzībā, kas tiešā veidā ir saistīta arī ar finanšu sankciju izpildi cīņai pret starptautisko terorismu vai masveida iznīcināšanas ieroču izgatavošanu, glabāšanu, pārvietošanu, lietošanu vai izplatīšanu.Lai veicinātu abu institūciju sadarbību un informācijas apriti jautājumos, kas skar divējāda lietojuma preču un masu iznīcināšanas ieroču kontroles jautājumus, nepieciešams FKTK iekļaut Komitejas sastāvā. Ministru kabineta grozījumos paredzēts noteikt arī FKTK lomu Komitejas sastāvā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Komitejas sastāvā saskaņā ar tās nolikumu ir Ārlietu ministrija, Ekonomikas ministrija, Finanšu ministrija, Veselības ministrija, Aizsardzības ministrija, Valsts vides dienests, Valsts policija, Drošības policija, Satversmes aizsardzības birojs, Valsts ieņēmumu dienests, Radiācijas drošības centrs, Noziedzīgi iegūtu līdzekļu legalizācijas novēršanas dienests.Izvērtējot Komitejas un FKTK atbildības jomas, ir konstatēts, ka divējāda pielietojuma preču un masu iznīcināšanas ieroču jautājumos gan Komitejas, gan FKTK kompetences ir saistītas, tādēļ būtu lietderīgi informācijas aprites un sadarbības uzlabošanas nolūkos papildināt Komitejas sastāvu ar FKTK. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu un kapitāla tirgus komisija un Ārlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu un kapitāla tirgus komisijā nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Komitejas sēdes notiek regulāri, reizi ceturksnī. FKTK turpmāk būs pienākums deleģēt pārstāvi dalībai Komitejas sēdēs. |
| 3. | Administratīvo izmaksu monetārs novērtējums | Tiesiskais regulējums neradīs izmaiņas administratīvajās izmaksās. |
| 4. | Atbilstības izmaksu monetārs novērtējums | Tiesiskais regulējums neradīs izmaiņas atbilstības izmaksās. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Projekts atbilst saistībām, ko Latvija ir uzņēmusies kā ANO un citu starptautisko organizāciju dalībvalsts attiecībā uz stratēģiskas nozīmes preču aprites un masu iznīcināšanas ieroču aprites kontroli, kā arī sankciju ieviešanu, lai cīnītos pret starptautisko terorismu vai masveida iznīcināšanas ieroču izgatavošanu, glabāšanu, pārvietošanu, lietošanu vai izplatīšanu. |

|  |
| --- |
| **1. tabulaTiesību akta projekta atbilstība ES tiesību aktiem** |
| Nav attiecināms |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Nav attiecināms |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija un FKTK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesiskais regulējums neietekmēs pārvaldes funkcijas un institucionālo struktūru.Jaunu institūciju izveide nav nepieciešama. Tāpat nav nepieciešami papildu cilvēkresursi. |
| 3. | Cita informācija | Nav |

Ārlietu ministra vietā –

iekšlietu ministrs Rihards Kozlovskis

A.Danovskis, 67016429

Andris.danovskis@mfa.gov.lv